Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 9/12/4403	Nitra, 13.9.2012
EEČ : 2-32-138-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
1./ ako otec maloletých detí : XXXXX, nar. XXXXX a XXXXX, nar. XXXXX, obaja bytom u matky XXXXX v XXXXX,  hoci má k týmto vyživovaciu povinnosť priamo zo Zákona o rodine a rozsudkom Okresného súdu v Nitre sp. zn. 8C/84/2005 - 129 zo dňa 24.05.2007, právoplatným dňa 30.11.2007, bol zaviazaný prispievať na výživu maloletého Lea sumou 3.000,- Sk (99,58,- Eur) mesačne vždy do 15-teho dňa v mesiaci vopred do rúk matky počnúc právoplatnosťou rozsudku a rozsudkom Okresného súdu v Nitre sp. zn. 6 CoP/50/2010 - 204 zo dňa 23.03.2010, právoplatným dňa 20.04.2010, bol zaviazaný prispievať na výživu maloletého Vratka sumou 100,- Eur mesačne vždy do 15-teho dňa v mesiaci vopred do rúk matky počnúc právoplatnosťou rozsudku, od 01.01.2011 si túto povinnosť riadne neplnil a tak ku dňu 18.06.2012 dlhoval na výživnom sumu vo výške 889,78,- Eur,
2./ ako bývalý manžel XXXXX, bytom  v XXXXX, ku ktorej mal vyživovaciu povinnosť na základe rozsudku Okresného súdu v Nitre sp. zn. 10C/257/2010 - 92 zo dňa 26.05.2011, právoplatného dňa 13.07.2011, v období od 01.11.2010 do 30.04.2011 vo výške 40,- Eur mesačne, ktorú sumu bol povinný platiť vždy do 15-teho dňa v mesiaci vopred do rúk bývalej manželky počnúc právoplatnosťou rozsudku, túto povinnosť si neplnil a tak za uvedené obdobie dlhoval do rúk bývalej manželky sumu vo výške 240,- Eur, 

lebo zanikla trestnosť činu.
Odôvodnenie:

Poverený príslušník Obvodného oddelenia PZ XXXXX uznesením sp. zn. ORP-3439/ZM-NR-2011 zo dňa 01.01.2012 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 13.03.2012 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania vyšetrovateľ PZ predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX riadne neprispieval na výživu maloletých detí XXXXX a XXXXX od 01.01.2011 a do 31.08.2012 dlhoval do rúk ich matky sumu vo výške 889,78,- Eur. Rovnako neprispieval na výživu bývalej manželky v období od 01.11.2010 do 30.04.2011 a tak jej dlhoval sumu vo výške 240,- Eur.
Z výpovede svedkyne - poškodenej XXXXX zo dňa 28.08.2012 č.l. 133-134 a potvrdenia č.l. 136a vyplýva, že obvinený XXXXX jej dňa 24.08.2012 uhradil prevodom na jej osobný účet vedený v SLSP XXXXX sumu 1.100,- Eur a dňa 28.08.2012 jej osobne uhradil sumu 30,- Eur a tým má vyživovaciu povinnosť za obdobie od 01.01.2011 do 31.08.2012 na deti a za obdobie od 01.11.2010 do 30.04.2011 na ňu ako rozvedenú manželku vyživovaciu povinnosť v celom rozsahu splnenú.  
Vzhľadom na to, že z výpovede svedkyne XXXXX nevyplýva, že by trestný čin mal trvalo nepriaznivé následky a obvinený XXXXX vyživovaciu povinnosť na deti  a rozvedenú manželku za obdobie od 01.01.2011 do 31.08.2012 na deti a za obdobie od 01.11.2010 do 30.04.2011 na bývalú manželku dodatočne splnil v plnej výške, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka